REPUBLIKA HRVATSKA

GRAD SVETA NEDJELJA

DJEČJI VRTIĆ DJEČJI SAN

Svetonedeljska 18, Sveta Nedelja

klasa : 601-02/22-03/01

urbroj : 238/29-138-01-22-01

**Kurikulum Dječjeg vrtića**

**Dječji san**

**pedagoška godina 2022./2023.**

**Sveta Nedjelja , rujan 2022. godine**

**SADRŽAJ KURIKULUMA**

1. Uvod
2. Vrijednosti kurikuluma Vrtića
3. Načela kurikuluma Vrtića
4. Značajke kurikuluma Vrtić
5. Ciljevi kurikuluma Vrtića
6. Ključne kompetencije za cjeloživotno učenje
7. Vizija Vrtića
8. Programi Vrtića
9. Vremenik aktivnosti u Vrtiću
10. Dokumentiranje u planiranju i oblikovanju kurikuluma Vrtića
11. Vrednovanje odgojno-obrazovnog procesa

2.

1. **UVOD**

**O kurikulumu**

Kurikulum se shvaća kao teorijska koncepcija koja se u praksi određenog vrtića provjerava, modificira, izgrađuje, kontinuirano mijenja i razvija. Uvažavajući najnovije znanstvene spoznaje o načinima učenja djece predškolske dobi, polazeći od socio-konstruktivističke paradigme koja naglasak stavlja na aktivnost djeteta i interakciju s okolinom, kurikulum polazi od djeteta. Temelji se na dobrom razumijevaju djeteta, njegovih interesa, razvojnih potreba i mogućnosti, postojećih znanja i razumijevanja, kognitivnih strategija i stilova učenja, profila inteligencije, modaliteta i kvalitete komunikacije s drugima, kreativnih i drugih potencijala. Kurikulum ranog odgoja otvoren je, dinamičan i razvojan, razvija se i mijenja na temelju učenja, istraživanja i suradnje svih sudionika odgojno-obrazovnog procesa. Sadržaji djetetova učenja nisu strogo propisani jer se poučavanje zamjenjuje učenjem činjenjem, izravnim stjecanjem iskustva, pa se materijali i sadržaji nude na temelju praćenja i podržavanja interesa i inicijativa djece. Holistička, odnosno integrirana priroda kurikuluma podrazumijeva cjelovit odgoj i obrazovanje, usklađen s integriranom prirodom odgoja i učenja djeteta. Humanistička i razvojno-primjerena orijentacija kurikuluma usmjerena je na razvoj kapaciteta svakoga pojedinog djeteta te na poštovanje interesa, potreba i prava djeteta. Dijete, sukladno svojim interesima, potrebama i mogućnostima, slobodno bira sadržaje i partnere svojih aktivnosti te istražuje i uči na način na koji je njemu svrhovit. Razvoj kurikuluma započinje proučavanjem i mijenjanjem okruženja na način da ono omogućuje interakciju, istraživanje, kretanje i neovisnost. Djeca uče aktivno, sudjelujući, čineći, surađujući s drugima. Konstruiranje znanja je socijalni proces.

**Odnos Nacionalnog kurikuluma za rani i predškolski odgoj te kurikuluma vrtića i kurikuluma predškole**

Nacionalni kurikulum za rani i predškolski odgoj i obrazovanje je službeni dokument propisan u Republici Hrvatskoj koji sadrži temeljne vrijednosti odgoja i obrazovanja djece u vrtiću. Polazišta ovog dokumenata su načela slobode, otvorenosti i raznolikosti koja se trebaju odražavati na cjelokupnu organizaciju i provođenje odgojno-obrazovnoga rada u svim vrtićima u Republici Hrvatskoj. Njime se afirmiraju ideje pluralizma i slobode u primjeni pedagoških ideja i koncepcija, različitosti u vrstama i oblicima provođenja programa te demokratizacije društva prema subjektima koji se smatraju nositeljima programa, što predstavlja podlogu za razvoj različitih odgojno-obrazovnih koncepcija vrtića.

1. **VRIJEDNOSTI NACIONALNOG KURIKULUMA ZA RANI PREDŠKOLSKI ODGOJ I OBRAZOVANJE INTEGRIRANE U KURIKULUM VRTIĆA**

Vrijednosti koje bi trebale unaprjeđivati intelektualni, društveni, moralni i duhovni razvoj djece prema Nacionalnom kurikulumu su:

3.

* znanje
* identitet
* humanizam i tolerancija
* odgovornost
* autonomija
* kreativnost

***Znanje***

omogućuje razumijevanje i kritičko promišljanje svega što dijete okružuje, snalaženje u novim situacijama te uspjeh u kasnijim etapama obrazovanja. U vrtiću dijete znanje stječe aktivno, oslanjajući se na svoj urođeni istraživački i otkrivački potencijal. Važno je djetetu osigurati radost otkrivanja i učenja koje se najviše oslanja na igru i druge zanimljive aktivnosti. Resursi učenja i stjecanja znanja su mnogobrojni. U odnosu na učenje prisutna su četiri stupa učenja: učiti biti, učiti kako učiti, učiti činjenjem i učiti u zajednici. S ciljem radosti učenja i otkrivanja djeci je potrebno osigurati zanimljivo i poticajno okruženje koje podupire različite stilove učenja djeteta te aktualnu i sljedeću zonu razvoja.

***Humanizam i tolerancija***

znače razvoj senzibiliteta djece za potrebe drugih, prihvaćanje drugih i shvaćanje važnosti međusobne povezanosti s njima. Oblikovanje odgojno-obrazovnog pristupa temeljenog na suosjećanju, prihvaćanju i međusobnom pružanju potpore, kao i osposobljavanju djeteta za razumijevanje svojih prava, obveza i odgovornosti te prava, obveza i odgovornosti drugih. Treba poticati i njegovati poštovanje i prihvaćanje različitosti djece (inkluzija djece s posebnim potrebama).

***Identitet***

znači izgradnju osobnog, kulturnog i nacionalnog identiteta djeteta, osnaživanje djeteta da bude dosljedno samo sebi, razvija samopoštovanje, stvara pozitivnu sliku o sebi te izgrađuje osjećaj sigurnosti u susretu s novim ljudima i iskustvima u užem i širem socijalnom okruženju. On znači i prihvaćanje individualnih posebnosti svakog djeteta.

***Odgovornost***

se potiče i razvija prema općem društvenom dobru, prirodi te prema sebi samima i drugima. Odgovorno ponašanje pretpostavlja smislen i savjestan odnos između osobne slobode i odgovornosti djeteta. Djeci treba omogućiti slobodu izbora aktivnosti, sadržaja, partnera, prostora i načina oblikovanja aktivnosti te ih poticati da uče preuzimati odgovornost za svoje izbore. Samoprocjena vlastitog djelovanja, mišljenja, učenja je osnovna alatka razvoja odgovornosti.

***Autonomija***

je usmjeravanje razvoja samostalnog mišljenja, odlučivanja i djelovanja djeteta. Razvija se poticanjem inicijativnosti i samoorganizacije djeteta u oblikovanju vlastitih aktivnosti.

4.

Dijete se potiče na donošenje odluka i vršenje izbora, ostvarenje vlastitih prava te iznošenje i zastupanje vlastitog mišljenja.

***Kreativnost***

označava prihvaćanje prirodne kreativnosti djeteta koju tijekom odgojnoobrazovnog procesa treba njegovati, poticati i razvijati različitim oblicima izražavanja i stvaranja. Poticanje razvoja divergentnog mišljenja djeteta i to u svim vrstama aktivnosti, područjima učenja i komunikaciji.

1. **NAČELA NACIONALNOG KURIKULUMA INTEGRIRANA U ŽIVOT I RAD VRTIĆA**

Načela koja čine vrijednosna uporišta , dio su bitne sastavnice kojom se osigurava unutarnja usklađenost svih sastavnica kurikuluma i partnersko djelovanje sudionika u izradi i primjeni kurikuluma .

***Fleksibilnost odgojno-obrazovnoga procesa***

u vrtiću osnovna pretpostavka za uspješno ostvarivanje ovog načela u vrtiću je fleksibilnost svih čimbenika odgojno-obrazovnoga procesa, a posebice onih profesionalno angažiranih i odgovornih za visoku razinu kvalitete ustanove u cjelini. Primjena načela fleksibilnosti omogućuje cjelovito učenje djece i odraslih, i to aktivnim propitivanjem prethodno izgrađenih koncepata i kontinuiranim izgrađivanjem novih. Načelo fleksibilnosti ostvaruje se tako da se: omogućuje poštovanje prava svakog pojedinca u ustanovi o osigurava zadovoljenje specifičnih potreba, osobnih ritmova i individualno različitih strategija učenja djece.

U našem vrtiću poštuje se načelo fleksibilnosti u odnosu na potrebe i prava djece i odraslih. Ono se prepoznaje u zadovoljavanju individualnih potreba djece, primarnih i psiholoških, u korištenju prostornih resursa, gdje dijete ima slobodu izbora mjesta igre i istraživanja.

***Partnerstvo vrtića s roditeljima i širom zajednicom***

Otvorena, podržavajuća i ravnopravna komunikacija roditelja, odnosno skrbnika djeteta, odgojitelja i ostalog osoblja u ustanovi ima zajednički cilj: primjereno odgovoriti na individualne i razvojne potrebe djeteta i osigurati potporu njegovu cjelovitom razvoju. U komunikaciji s roditeljima upoznajemo njihova očekivanja u odnosu na vrtić, obiteljsku kulturu, probleme u odgoju djece kako bismo zajedno djelovali u cilju dobrobiti djeteta. Preduvjet kvalitetne interakcije ovih dvaju čimbenika odgojno-obrazovnoga procesa, ali i ostalih djelatnika vrtića je obostrana spremnost na djelatno sudjelovanje. U kvalitetnom vrtiću djelatnici su senzibilizirani za prepoznavanje specifičnih potreba roditelja, odnosno skrbnika djece te im omogućuju dobivanje odgovora na pitanja koja trenutno 7 opterećuju njihovo roditeljsko funkcioniranje.

5.

Kvalitetan partnerski odnos odgojitelja i roditelja, odnosno skrbnika djece ostvaruje se u uvjetima u kojima je roditeljima, odnosno skrbnicima djece omogućeno provođenje vremena sa svojom djecom u odgojnim skupinama, praćenje i djelatno sudjelovanje u neposrednome odgojno-obrazovnom procesu te upoznavanje vlastite djece u drukčijem kontekstu od obiteljskoga.

U našem vrtiću unaprjeđujemo u kontinuitetu suradnju i partnerstvo s roditeljima kroz različite oblike suradnje, no uslijed pandemije covid-19 ona je u znatnoj mjeri ograničena. Ono čemu se nadamo je ponovno neposredno sudjelovanje roditelja u odgojno obrazovnom procesu tijekom nove pedagoške godine.. Stručni suradnici i odgojitelji pomažu roditeljima u izboru primjerenih programa za njihovo dijete, u fleksibilnoj organizaciji prihvata djeteta, u prilagođavanju dnevnog ritma (prehrana, dnevni odmor) i slično. Uvažavajući potrebe i prava djeteta pomažemo roditeljima pružanjem potrebnih informacija o institucijama i stručnjacima koji mogu pospješiti razvoj djeteta. Roditelji su partneri u vrtiću – zajednici koja uči te zagovornici i promotori odgojno obrazovnoga procesa i posrednici prema lokalnoj zajednici.

***Različitost, tolerancija, poštovanje***

Jedno od načela našeg vrtića je življenje bogatstva različitosti . Nalazimo se na području Grada Sv. Nedelje , kraja koji ima svoje osobitosti , svoju kulturu , dijalekt i druga tradicijska obilježja , a također i svaka obitelj iz koje dijete dolazi ima neka svoja specifična obilježja i svoju obiteljsku kulturu .

U obje skupine borave djeca različite dobi, mlađa mješovita skupina u dobi od 1-3,5 godine, te starija skupina u dobi od 3,5-6/7 godina.

Tolerancija je jedna od temeljnih vrijednosti naše ustanove koja je ujedno temelj za življenje i prihvaćanje različitosti , a temelji se na prihvaćanju individualnih razlika i shvaćanju kulturne raznolikosti . Odgoj za toleranciju se temelji na učenju jednakosti o osobnoj slobodi , ali i na razvijanju odgovornosti prema drugima na poštivanju drugih i njihovih prava , prihvaćanju različitosti i njegovanju demokratskih odnosa u ustanovi .

***Mješovite skupine***

Obje su skupine našeg vrtića dobno mješovite . U jasličkoj skupini borave djeca u dobi od 1-3,5 godina , a u vrtićkoj skupini zajedno žive djeca od 3,5-6/7 godina .Kako kriterij za grupiranje djece , s obzirom na njihove razvojne i individualne osobitosti , ne mora biti njihova kronološka dob , stvaranjem mješovite skupine nastoji se izbjeći normirano ozračje , a postići prirodno , u životu uobičajeno .Dijete je tako u socijalnoj situaciji u kojoj ima priliku doživljavati sebe u različitim odnosima , s ljudima različite kronološke i mentalne dobi . Tako djeca različite starosti izmjenjuju svoja iskustva , mlađi uče od starijih a stariji poučavaju svoje mlađe prijatelje , zapravo organiziraju svoje znanje i potvrđuju kompetenciju . Pozitivni afekti zajedničkog druženja djece različite dobi primjenjuju se najviše na socijalnom planu . Mlađa djeca osjećaju se zaštićenima , odnosno rado prihvaćaju skrb svojih starijih prijatelja . Starija djeca vole se brinuti o mlađoj , igrajući pri tome razne zaštitničke uloge i razvijajući osjećaj strpljivosti i odgovornosti . Budući da mješovite skupine potiču razvoj prosocijalnog ponašanja i potiču suradnju među djecom , disciplinski problemi koje uzrokuje kompetitivno okružje često se smanjuju .

6.

Mješovite skupine mogu osobito koristiti djeci koja u nekim područjima svojeg razvoja funkcioniraju ispod svoje razvojne razine primjerene dobi .

Toj djeci može biti manje naporno ulaziti u interakcije s mlađom djecom nego sa svojim vršnjacima , a takve interakcije mogu potaknuti motivaciju i samouvjerenost kod mlađe djece .Brojne studije dokazale su i da mješovito grupiranje djece može imati blagotvorne učinke za djecu u riziku . Ustanovljeno je da su djeca sklonija pro socijalnom ponašanju i nuđenju pomoći mlađoj djeci nego svojim vršnjacima . S vršnjacima su sklonija u uspostavljanju prijateljskih odnosa i izražavanju agresije , a za stariju su se djecu skloniji vezivati . Prisutnost mlađe djece u mješovitim skupinama nudi priliku za blagotvorno djelovanje u slučaju djece čiji je socijalan razvoj rizičan . U mješovitoj grupi dijete spontano bira vrstu i duljinu trajanja aktivnosti kao i partnera . I u životu izvan vrtića dijete živi u interakciji sa starijom i mlađom djecom , kao i odraslima različite dobi , te se mora naučiti odnosima s njima .

Takvom učenju pogoduju dobno mješovite skupine . Prije grupiranja potrebno je uzeti u obzir optimalni dobni raspon te omjer mlađe djece prema starijima .

1. **ZNAČAJKE KURIKULUMA VRTIĆA**

Značajke kurikuluma Vrtića su:

* integriranost
* razvojnost
* humanizam
* konstruktivistički način učenja

***Integrirani pristup*** obuhvaća sva područja djetetovog razvoja u cjelini. U stimulativnom okruženju dijete ima slobodu istraživanja i stjecanja različitog znanja. Izvori znanja mogu biti u fizičkom okruženju gdje dijete stječe konkretna senzorna iskustava, u socijalnom okruženju u kojem dijete ima različite socijalne interakcije i u logičnom okruženju gdje novo znanje gradi na prethodnim znanjima i iskustvima.

***Razvojnost*** kao značajka kurikuluma podrazumijeva praćenje, procjenjivanje i podupiranje razvoja djeteta u skladu s njegovim sposobnostima. Planira se ono što djeca mogu učiti, a ne ono što bi trebala činiti. Projektnom metodom najbolje se razvijaju dječji interesi i učenje. Kroz projektni pristup dijete kreira samoinicirane i samoorganizirane aktivnosti koje odgojitelj potiče i podržava. Djecu se potiče na kritičko razmišljanje i rješavanje problema.

***Humanizam*** Humanistička dimenzija prisutna je u životu vrtića, a prepoznaje se kroz demokratski odnos u kojem se dijete voli, razumije i poštuje. Vrtić je mjesto ugode, pripadanja i kvalitetnih odnosa. Odgojitelji su osjetljivi i prepoznaju potrebe, prava i interese djece te ih na optimalan način ih uvažavaju i zadovoljavaju. U vrtić se prepoznaje identitet skupine i identitet djeteta.

***Konstruktivistički*** način učenja Potiče se razvoj individualnog stila učenja djeteta u kojem dijete na svoj način konstruira novo znanje. Učenje je aktivan i suradnički proces u kojem djeca zajedno uče. Različitost perspektiva, znanja i razumijevanja djece je potencijal zajedničkog učenja

7.

1. **CILJEVI NACIONALNOG KURIKULUMA ZA RANI I PREDŠKOLSKI ODGOJ I OBRAZOVANJE**

Ciljevi kurikuluma su sljedeći:

- osiguravanje dobrobiti za dijete i cjelovit razvoj, odgoj i učenje djece te razvoj kompetencija - dobrobit za dijete: osobna i emocionalna, obrazovna i socijalna

Osobna i emocionalna dobrobit: o subjektivan osjećaj: biti zdrav, zadovoljan i osjećati se dobro o uključuje:

• uživanje u različitim interakcijama i aktivnostima

• otvorenost

• smirenost

• samoprihvaćanje

• samopoštovanje i samosvijest

• sposobnost privremene odgode zadovoljavanja svojih potreba

• promišljanje i samoprocjenu vlastitih aktivnosti i postignuća

• razvoj identiteta

Obrazovna dobit: o uspješno funkcioniranje i razvijanje osobnih potencijala (spoznajnih, umjetničkih, motoričkih…) o uključuje:

• radoznalost i inicijativnost

• kreativnost, stvaralački potencijal

• percepcija sebe kao osobe koja može i voli učiti

• otkrivanje radosti i korisnosti učenja

• propitivanje vlastitih teorija i ideja

• stvaranje i zastupanje novih ideja

• samoprocjenu djeteta u području učenja

Socijalna dobrobit: o uspješno interpersonalno (socijalno) funkcioniranje i razvijanje socijalnih kompetencija uključuje:

• razumijevanje i prihvaćanje drugih i njihovih različitosti

• usklađenost s obrascima, pravilima, normama i zahtjevima zajednice

• uspostavljanje, razvijanje i održavanje kvalitetnih odnosa djeteta s drugom djecom i odraslima

• aktivno sudjelovanje, pregovaranje i konstruktivno rješavanje konfliktnih situacija

Cjelovit razvoj, odgoj i učenje djece te razvoj kompetencija o temelji se na shvaćanju djeteta kao cjelovitog bića te prihvaćanju integrirane prirode njegova učenja u organizaciji odgojno-obrazovnog procesa u vrtiću .

Nacionalni kurikulum za rani i predškolski odgoj i obrazovanje usmjeren je prema razvoju različitih kompetencija djece.

8.

1. **KLJUČNE KOMPETENCIJE ZA CJELOŽIVOTNO UČENJE**

Nacionalnim kurikulumom za rani i predškolski odgoj i obrazovanje potiče se i osnažuje razvoj osam temeljnih kompetencija za cjeloživotno učenje koje je obrazovna politika RH prihvatila iz EU, a to su:

1. Komunikacija na materinskom jeziku (podloga za razvoj rane pismenosti)

2. Komunikacija na stranim jezicima (situacijski pristup, strani jezik utkan u svakodnevne aktivnosti)

3. Matematička kompetencija i osnovne kompetencije u prirodoslovlju (razvoj i primjena matematičkog mišljenja u rješavanju problema; poticanje djeteta na postavljanje pitanja, istraživanje, otkrivanje i zaključivanje o zakonitostima u svijetu prirode)

4. Digitalna kompetencija (upoznavanje djeteta s informacijsko-komunikacijskom tehnologijom i mogućnostima njezine uporabe u različitim aktivnostima)

5. Učiti kako učiti (osposobljavanje djeteta za osvještavanje procesa vlastitog učenja te uključivanje djeteta u planiranje i organiziranje tog procesa, stvaranje vlastite strategije učenja)

6. Socijalna i građanska kompetencija (poticanje djeteta na odgovorno ponašanje, pozitivan i tolerantan odnos prema drugima, međuljudsku i međukulturnu suradnju, uzajamno pomaganje i prihvaćanje različitosti, samopoštovanje i poštovanje drugih te osposobljavanje za učinkovito sudjelovanje u razvoju demokratskih odnosa u vrtiću i zajednici)

7. Inicijativnost i poduzetnost (uključuju stvaralaštvo, inovativnost i spremnost djeteta na preuzimanje rizika, samoiniciranje i samoorganiziranje vlastitih aktivnosti te planiranje i vođenje vlastitih aktivnosti i projekata)

8. Kulturna svijest i izražavanje (poticanje stvaralačkog izražavanja ideja, iskustava i emocija u nizu umjetničkih područja; razvoj svijesti djeteta o lokalnoj, nacionalnoj i europskoj kulturnoj baštini i njihovu mjestu u svijetu

9.

1. **VIZIJA VRTIĆA**

Vrtić kao mjesto gdje je svako dijete jednako važno , jedinstveno i posebno , mjesto najboljih mogućnosti za sve , mjesto u koje se rado dolazi .

Kurikulum našeg vrtića je teorijska osnova na kojoj se zasniva odgojno obrazovni rad dječjeg vrtića, te predstavlja osobnu iskaznicu vrtića kao i odraz vlastite odgojno obrazovne filozofije.

Polazišna je točka dijete, njegove specifične potrebe i individualne mogućnosti, te interesi. Odgojitelj je ključan čimbenik u stvaranju kvalitetne interakcije, pristupu i situacija kao pomoć djetetu pri usvajanju novih znanja i vještina.

Naš vrtić omogućava djeci da prirodno usvajaju nova znanja kroz poticajno materijalno okruženje, istraživanje svim osjetilima.

Naš je cilj pomoći djetetu kako bi se ono razvilo u samostalnu i emocionalno osjetljivu i odgovornu osobu, koja je samopouzdana i kreativna.

***U odnosu na dijete:***

* sigurnost svakog djeteta
* samopouzdanje i samopoštovanje djeteta
* sposobnost razumijevanja vlastitih potreba (tjelesnih, emocionalnih, spoznajnih, socijalnih,komunikacijskih i sl.
* sposobnost razumijevanja i uvažavanja potreba drugih
* uspostavljanje kvalitetnih odnosa s drugom djecom i odraslima (sudjelovanje, pregovaranje, rješavanje sukoba, razumijevanje i poštivanje različitosti)
* istraživanje i razvijanje kompetencija
* samostalnost u obavljanju aktivnosti
* usvajanje i praktična uporaba pojmova i predodžaba kojima dijete razumije i objašnjava sebe, svoje ponašanje i izbore
* stjecanje i razvoj vještina učenja (povezivanja sadržaja, logičkoga mišljenja i rješavanja problema)
* osiguravanje kvalitetne prilagodbe u trenutačnom okruženju i kvalitetno

osposobljavanje za izazove koji očekuju dijete (primjerice, polazak u školu) -

mogućnost prilagodbe novim, promjenjivim okolnostima

* sposobnost odgovornoga ponašanja u okružju (prirodnom i materijalnom)
* življenje i učenje prava djeteta
* djecu osposobljavati za samo procjenu i samodisciplinu
* djecu poticati na aktivno sudjelovanje u raspravama tj. slobodno iznošenje različitih stajališta
* osnaživanje inicijativa djece i njihove poduzetnosti
* djecu poticati na osmišljavanje, iniciranje i organiziranje vlastitih aktivnosti i (su)upravljanje razvojem tih aktivnosti

10.

***U odnosu na roditelja:***

* podrška obitelji u području kvalitetne afirmativne roditeljske uloge
* usklađeno međusobno partnersko djelovanje vrtić – obitelj
* zadovoljstvo roditelja, uključivanje u vrtićka događanja

1. **PROGRAMI VRTIĆA**

Programi odgoja i obrazovanja u predškolskoj dobi prilagođavaju se razvojnim potrebama djece, te socijalnim , ekonomskim, kulturnim, vjerskim i drugim potrebama obitelji djece polaznika našeg vrtića i sredine u kojoj živimo. Programi se provode u centralnom Vrtiću u dvije odgojne skupine a odgojno-obrazovni rad temelji se na Zakonu o ranom i predškolskom odgoju i obrazovanju ( NN10/97,107/07, 94/13 i 57/22 ) i pod zakonskim aktima, na Programskom usmjerenju odgoja i obrazovanja predškolske djece ( Glasnik Ministarstva prosvjete i kulture RH, br.7/8 od 10. lipnja 1991.god. ) te na Nacionalnom kurikulumu za rani i predškolski odgoj i obrazovanje.

U ovoj pedagoškoj godini u dječjem vrtiću Dječji san , cilj i zadaće odgojno-obrazovnog rada i dalje su usmjerene na cjelokupni rast i razvoj, poštivanje i uvažavanje individualnih potreba svakog djeteta u našoj predškolskoj ustanovi, kvaliteti njegova obiteljskog života te osiguravanje uvjeta koji jamče razvoj svih sposobnosti svakog djeteta i osiguravaju jednake mogućnosti svoj djeci.

Ove pedagoške godine u skupini će se ostvarivati sadržaji koji uključuju kontinuirano praćenje interesa djece i potreba djece kroz obogaćivanje okruženja i stvaranje pred uvjeta za razvijanje dječje kreativnosti.

Stvaranje pozitivne poticajne klime u vrtiću , važan je preduvjet za bogatstvo socijalnih interakcija djece , koje u njihovom cjelovitom razvoju imaju neprocjenjivu vrijednost .

Organizacija prostora u našem vrtiću omogućava slobodno kretanje djece i treba biti usmjerena promoviranju susreta , komunikaciju i interakciju djece. Prostorno okruženje našeg vrtića je ugodno i nastojimo da je što više nalik obiteljskom , jer djeca u njemu provode veliki dio svog djetinjstva . Obogaćivanjem prostora raznim poticajima nastoji se poticati samoinicirano , samoorganizirano učenje djece , nastoji im se omogućiti da više upravljaju procesom vlastitog učenja i da preuzimaju odgovornost za njega .

Sve navedeno djeci pruža osobni emocionalni i tjelesni napredak, socijalnu uključenost i obrazovnu dobrobit.

***Redoviti program***

U redovitom programu sudjeluje 33-troje djece raspoređeno u dvije odgojno obrazovnoe skupine.

Programi i organizacija rada u našem vrtiću temelje se na razvojno-primjerenom kurikulumu usmjerenom na dijete i humanističkoj koncepciji razvoja predškolskog odgoja, što znači:

11.

* pažljivo i bogato strukturirano okruženje i poticajna materijalna sredina koja doprinosi razvoju dječjeg učenja, kreativnosti i stvaralaštvu poznavanju zakonitosti rasta i razvoja djeteta u skladu s čim stručni djelatnici planiraju svoj rad
* učenje je interaktivan proces koji uključuje djecu, odrasle, kao i čitavo društveno okruženje
* poticanje partnerskog odnosa sa roditeljima kao najvišeg oblika suradnje u ostvarivanju zajedničkog cilja – optimalnog razvoja djeteta
* poticanje tolerancije prema različitostima i uvažavanje prava sve djece (poticati uključivanje i socijalizaciju djece sa teškoćama u razvoju u život i rad ustanove)
* kontinuirano stručno usavršavanje kao potreba podizanja stručne kompetencije za rad i stjecanje novih znanja, vještina i sposobnosti potrebnih za primjenu suvremenih oblika rada sa djecom predškolske dobi

Bitne odrednice na unapređivanju programa koje odgojitelji unose u organizacijska rješenja vrtića su:

* planiranje prostora i aktivnosti utemeljenih procjenjivanju i praćenju razvoja djeteta
* formiranju i dopunjavanju i poticajno oblikovanje tzv. centara aktivnosti (kutića) kao preduvjeta slobodnog djetetovog izbora aktivnosti (npr. centar za obiteljske i dramske igre, za aktivnost građenja i konstruiranja, početnog čitanja i pisanja, likovne aktivnosti itd.).
* poticajna materijalna sredina koja doprinosi mašti i kreativnosti
* unapređivati različite oblike suradnje s roditeljima i njihovo uključivanje u odgojno-obrazovni proces

***Cilj programa***

Poticanje cjelovitog razvoja djeteta kroz igru, raznovrsne aktivnosti, istraživanje i stvaranje, otkrivanje, komunikaciju, međusobnu interakciju, socijalizaciju, poticajno okruženje uz partnerski odnos s roditeljima.

U našem vrtiću stvaramo organizacijske i kontekstualne uvijete koji se temelje na shvaćanju djeteta kao cjelovitog bića i istraživača. Takvim pristupom stvaramo kvalitetne suradničke odnose koji su puni poštovanja i odgovornosti za sebe i druge u zajedničkom odnosu.

Naš je cilj osigurati jednake mogućnosti za svako dijete i to na načina da

* stvaramo kreativno i poticajno ozračje
* usvajamo vještine koje su potrebne za život u zajednici
* potičemo znanja za planiranje i rješavanje problemskih situacija
* stvaramo partnerske odnose s roditeljima
* potičemo toleranciju i različitost

12.

Sve navedeno provodi se kroz sadržaje i aktivnosti u redovnom programu kroz:

* životno praktične i radne aktivnosti
* raznovrsne igre
* istraživačko-spoznajne aktivnosti
* raznovrsna izražavanja i stvaranja djece
* društveno-zabavne aktivnosti, te
* rekreativne aktivnosti i specifične aktivnosti s kretanjem

***Obilježja programa***

**Različitost –**skupine su dobno mješovite što omogućuje poticajnu socijalnu interakciju i suradničko učenje djece različite dobi.

**Prostor –**nastojimo organizirati bogato strukturirano okruženje i poticajnu materijalnu sredinu koja omogućuje djetetu razvoj svih potencijala, učenje kroz istraživanje, razvoj kreativnosti i stvaralaštva.

**Suradnja –**smatramo da nas suradnja u svakom smislu oplemenjuje, a pod njom podrazumijevamo suradnju s roditeljima i s društvenim čimbenicima u lokalnoj zajednici i izvan.

**Fleksibilnost –** organizacija vremenskog konteksta je fleksibilna u smislu usklađivanja djetetovih potreba, interesa, njegovog biološkog ritma i rutine koju zahtjeva organizacija rada u vrtiću.

Specifičnost i naglasak je na zaštitnim i samo zaštitnim ponašanjima djece te sigurnih odnosa. Stoga se postavljaju jasna očekivanja i granice, usvajanje vještina usmjerenih na sigurnost sebe i drugih u skladu sa dobi djeteta.

Pravila skupina se mijenjaju i nadopunjuju u skladu sa dobi djeteta i mogućnostima shvaćanja pravila.

U konfliktnim situacijama i rješavanju sukoba potiče se nenasilno i promišljeno rješavanje problema. Koriste se kao poticaj na promišljanje, suradnju i osjetljivost za druge.

U tu se svrhu stvaraju uvjeti za aktivnosti u kojima je potrebna suradnja među djecom kako bi ona sama došla do rješenja problema i jačala međusobnu povezanost.

***Nositelji programa***

Program provode educirani i stručno kompetentni djelatnici : odgojitelji.

***Namjena i vremenik programa***

Namjena programa je odgoj i obrazovanje djece u dobi od prve godine života do polaska u školu. Pedagoška godina 2022./2023. traje od 1. rujna 2022. do 31. kolovoza 2023. godine.

Vrtić osigurava 10-satni program koji počinje radom u 6.30 i završava u 17.30 sati.

Vrtić radi pet dana u tjednu, od ponedjeljka do petka. Državnim praznicima i blagdanima vrtić ne radi.

13.

***Način vrednovanja programa***

* kroz dnevna, tjedna, tromjesečna, godišnja planiranja i zapažanja
* kroz praćenje provedbe bitnih zadaća i izvještavanje
* upitnik za roditelje- vrednovanje programa od strane roditelja
* kroz radne grupe i timska planiranja

***Program predškole***

Program predškole se kao naš cjelokupni odgojno-obrazovni rad temelji na Zakonu o predškolskom odgoju i obrazovanju ( NN10/97,107/07, 94/13 i 57/22 ) i pod zakonskim aktima, na Programskom usmjerenju odgoja i obrazovanja predškolske djece ( Glasnik Ministarstva prosvjete i kulture RH, br. 7/8 od 10. lipnja 1991. ), Državnom pedagoškom standardu te na Nacionalnom kurikulumu za rani i predškolski odgoj i obrazovanje i prilagođen je razvojnim potrebama djece, socijalnim, ekonomskim, kulturnim, vjerskim i drugim potrebama obitelji djece polaznika našeg vrtića i sredine u kojoj živimo.

***Ciljevi programa***

Cilj programa predškole je priprema djeteta za polazak u školu, poticanje njegova cjelovitog razvoja te socijalizacija u skupini vršnjaka. Program razvija djetetovo samopouzdanje, realnu sliku o sebi, osjećaj vlastite sposobnosti i pozitivan odnos prema ljudima, stvarima i spoznajama. Dijete se promatra kao jedinstvena osoba te se usavršavaju različite sposobnosti i razvoja, djetetovi interesi.

Poticanjem socijalnih kompetencija potrebnih za uspješan prelazak iz vrtića u školu, individualiziran i fleksibilan pristup svakom djetetu, suradničko učenje i okruženje za spontano učenje i razvoj samostalnosti pomoći ćemo djetetu da postigne osobni napredak.

***Bitne zadaće***

* intenziviranje rada na primjerenom izboru sadržaja i aktivnosti za poticanje cjelovitog razvoja djeteta
* razvoj i poticanje djetetovih potencijala
* rad na grafomotoričkim, pred čitalačkim i pred matematičkim vještinama
* rad na individualiziranim odgojno-obrazovnim programima s djecom sa odgodama od škole
* razvoj socijalnih kompetencija, nenasilno rješavanje sukoba
* dokumentiranje i bilježenje napretka

***Namjena programa***

Program je namijenjen djeci školskim obveznicima školske godine 2023./2024.

Program predškole u 2022./2023. godini traje od 1. listopada 2022. do 31. svibnja 2023. godine . Program predškole dio je redovitog programa a u njemu sudjeluje petero djece .

14.

Program predškole je obvezan za svu djecu u dobi prije polaska u Osnovnu školu u trajanju od minimalno 250 sati . U kolovozu 2016. godine dobivena je suglasnost MZOS-a na program Predškole u organizaciji našeg vrtića.

***Način vrednovanja programa***

* kroz dnevna, tjedna, tromjesečna, godišnja planiranja i zapažanja
* kroz praćenje provedbe bitnih zadaća i izvještavanje
* kroz foto dokumentaciju i druge prikaze pedagoške prakse

***Željeni rezultati pohađanja predškole***

* djeca su spremna za polazak u školu
* savladala su i usvojila kompetencije i znanja potrebne za pohađanje škole

***Kraći programi***

Ranim učenjem engleskog jezika koje je u skladu s djetetovim bićem provodi se kroz spontane igre i aktivnosti, razvija senzibilitet za strani jezik i utječe na cjelokupni razvoj djeteta, naročito njegove govorne sposobnosti i percepciju.

Rad s djecom u potpunosti će se prilagoditi djetetovim razvojnim mogućnostima i potrebama , uz uvažavanje principa postupnosti i sistematičnosti, kroz oblikovanje materijala sredine, primjerene sadržaje, metode i oblike rada.

***Namjena programa***

Program ranog učenja engleskog jezika namijenjen je djeci od 3 godine života do polaska u školu . Navedeni program provoditi će franšiza Helen Doron Learning Centre iz Samobora . Formirati će su najviše dvije skupine što naravno ovisi o broju zainteresiranih roditelja. Program će se ostvarivati u jednom susretu tjedno po jedan školski sat ( za po svaku skupinu ) , godišnje 40 sati.

Financiranje kraćeg programa učenja engleskog jezika biti će osigurano uplatom roditelja. Kraći program trajati će od 17. listopada 2022. do 30. lipnja 2023. godine.

15.

*Zadaci na nivou ustanove u kontinuitetu :*

* nastavak unapređenja i oblikovanja poticajnog materijalnog i socijalnog i vremenskog okruženja prostora skupina te realizacija oblikovanja zajedničkih prostora u funkciji igre i učenja djece. Primjena suvremenih procesa učenja djece, poticanje suradnje, timskog rada i kvalitete interakcije na svim razinama;
* stvaranje suradničkog ozračja u odgojno-obrazovnoj ustanovi i uspostavljanje partnerskih odnosa između svih sudionika odgojno obrazovnog procesa: dijete-dijete; odrasli-dijete i odrasli-odrasli;
* osposobljavanje i osvještavanje za bolje slušanje i razumijevanje djece i bliskije povezivanje s njima;
* pokretanje projekata po interesu djece u vrtićkoj i jasličkoj skupini, praćenje i dokumentiranje projekata; prezentacija projekata djeci , roditeljima i široj zajednici
* razvoj socijalnih kompetencija, nenasilno rješavanje sukoba
* grupna pravila i njihovo poštivanje

*Vanjski prostor u funkciji integriranog učenja, poticanje razvoja motoričkih sposobnosti i navika zdravog načina života:*

* svakodnevno promišljati i osigurati različite materijale i igre na vanjskom

prostoru, provođenje aktivnosti i poticanje dječje spontane igre

* šetnje u bližu okolicu vrtića, planirati i provoditi različite sportske aktivnosti na vanjskom prostoru

*Očekivani rezultati :*

* raznovrsno istraživanje konstruiranje , izražavanje
* planirane aktivnosti dokumentirane i vidljive u svakodnevnom radu
* uočavanje, sprječavanje i pravovremeno reagiranje na neadekvatna ponašanja
* poštivanje pravila skupine/vrtića

*Razvijanje ekološke svijesti kod djece*

* razvrstavanje i recikliranje otpada s ciljem očuvanja okoliša
* provedba eko projekata
* opasnosti za okoliš i način očuvanja istog
* poticanje zdravih navika

Očekivani rezultati :

* provedeni i dobro dokumentirani eko projekti u pojedinim skupinama
* sve skupine provode eko aktivnosti i dokumentiraju ih
* obilježavanje eko datuma
* sudjelovanje u eko akcijama lokalne zajednice

16.

1. **VREMENIK AKTIVNOSTI U VRTIĆU**

Programsko – tematske cjeline nastale su kao pokušaj što bolje kontekstelizacije stručno planskih utjecaja na dijete u odnosu na djetetove životne cikluse ( osobne, obiteljske, prirodne i društvene ).

Konkretizacija programa (nazivi djelatnosti, sadržaja ili igre ) navedena je u tromjesečnim sklopovima, te tjednim i dnevnim poticajima svake grupe.

***RUJAN***

8. 9. Međunarodni dan pismenosti

DAN KULTURNE BAŠTINE -*obilježavanje*

TJEDAN MOBILNOSTI – dan bez automobila -o*bilježavanje*

9.9. Dan poštanske marke

10.9. Hrvatski olimpijski dan

12.9. Dan oralne higijene

20.9. Gost u Vrtiću JOZO BOZO-dječji mađioničar

21.9. Međunarodni dan mira

22.9. Europski dan bez automobila

23.9. Međunarodni dan kulturne baštine Dan europske baštine

28.9. Svjetski dan srca 29. 9. Dan hrvatske policije

***LISTOPAD***

prvi puni tjedan u listopadu DJEČJI TJEDAN- *obilježavanje*

SVJETSKI DAN HRANE, JABUKE I KRUHA - *obilježavanje*

HRVATSKI TRADICIJSKI DORUČAK – objedovanje djece i roditelja

JESENSKA SVEČANOST – obilježavanje jeseni uz svečanost u dvorištu vrtića, kuhani čaj, pečeno kestenje

BLAGOSLOV KRUHA – svečanost blagoslova kruha, posjet svećenika ( na temelju suglasnosti roditelji odlučuju žele li da njihova djeca sudjeluju u svečanosti )

1.10. Međunarodni dan starijih osoba

4.10. Svjetski dan zaštite životinja

4.10. Svjetski svemirski tjedan

5.10. Svjetski dan učitelja

7.10. Međunarodni dan djeteta

9.10. Svjetski dan pošte

14.10. Predstava za djecu „ Juha od bundeve „ SVIJET LUTAKA

15.10. Svjetski dan pješačenja

15.10. Međunarodni dan bijelog štapa

16.10. Svjetski dan hrane

18.10. Dan hrvatske kravate

17.10. Međ. dan borbe protiv siromaštva

20.10. Svjetski dan jabuke i kruha

28.10. Svjetski dan animiranog filma

28.10. Dan gluhih 31. 10. Svjetski dan štednje

17.

***STUDENI***

„ VRTIĆKA PRIČAONICA „ cijeli studeni

ZNANOST I MIR MJESEC KNJIGE – obilježavanje mjeseca knjige posjetom knjižnici posjetom kazalištu DJEČJI DAN

10. 11. Svjetski dan znanosti za mir i razvoj

11.-17.11. Međunarodni tjedan znanosti i mira

11.11. Jesenska svečanost u Vrtiću

13.11. Svjetski dan ljubaznosti

16.11. Međunarodni dan tolerancije

19.11. Svj. dan prevencije zlostavljanja djece

20.11 Svjetski dan djece, DJEČJI DAN Međunarodni dan prava djeteta

23.11. Svjetski humanitarni dan

24.11. Dan hrvatskog kazališta

28.11. paljenje 1.adv.svijeće ( voditi računa o djeci koja se ne odgajaju u vjri )

***PROSINAC***

2.12. Međ. dan osoba s invaliditetom

TJEDAN SOLIDARNOSTI , HUMANITARNA AKCIJA SVETI NIKOLA,

predstava za djecu

6. 12. Dan pomoraca – Sveti Nikola

8.-15.12. Tjedan solidarnosti 10. 12. Međunarodni dan ljudskih prava

13.12. obilježavanje Svete Lucije – sadnja pšenice

Božićne radionice djece, roditelja i odgojitelja

20.12. Međunarodni dan solidarnosti

25.12. Božić

***SIJEČANJ***

* 1. Svjetski dan obitelji – OBITELJ

Zimske sportske aktivnosti

1.1. Svjetski dan mira

10.1. Svjetski dan smijeha

***VELJAČA***

2.2. Međunarodni dan zaštite močvara

12.2. Darwinov dan

14.2. Valentinovo

15.2. Nac. dan djece oboljele od malignih bolesti

17.02. Predstava za djecu TEATAR GAVRAN

21.2. Međunarodni dan materinjeg jezika

FAŠNIK U VRTIĆU – ples pod maskama

18.

***OŽUJAK***

3. 3. Svjetski dan divljih vrsta

6. 3. Europski dan logopedije

7. 3. Dan planinara 8. 3. Međunarodni dan žena

19 3. Očev dan

20.3. Međunarodni dan sreće

20.3. Međ. dan kazališta za djecu i mlade

20.3. Svjetski dan oralnog zdravlja – posjet stomatologa

21.3. Svjetski dan šuma; 1. dan proljeća

22.3. Svjetski dan voda

23.3. Svjetski dan metereologije

Uskršnje radionice djece , roditelja i odgojitelja

***TRAVANJ***

2.4. Međunarodni dan dječje knjige

7.4. Svjetski dan zdravlja

22.4. Dan planeta Zemlje

29.4. Svjetski dan plesa

***SVIBANJ***

- obilježavanje Majčinog dana ( prva nedjelja u maju )

3.5. Dan Sunca ?

4.5. Svjetski dan vatrogasaca

9.-10. 5. Svjetski dan ptica selica

15. 5. Međunarodni dan obitelji

18.5. Međunarodni dan muzeja

22.5. Međunarodni dan biološke raznolikosti ? 24. 5. Europski dan parkova

28.5. Svjetski dan sporta

OLIMPIJADA DJEČJIH VRTIĆA ?

-završne svečanosti odgojnih skupina ( na otvorenome s roditeljima i uz prigodan program )

**Napomena:** Suradnja s vanjskim čimbenicima (posjeti kazalištu, koncertnim dvoranama, knjižnicama i drugim ustanovama, gostovanja u Vrtiću, izleti, svečanosti blagoslova kruha i druge) ostvarivati će se sukladno epidemiološkim mjerama te na temelju izjava i suglasnosti roditelja o sudjelovanju njihove djece u navedenim aktivnostima.

19.

1. **DOKUMENTIRANJE U PLANIRANJU I OBLIKOVANJU KURIKULUMA VRTIĆA**

Dokumentiranje prema Nacionalnom kurikulumu podrazumijeva sustavno prikupljanje dokumentacije (etnografskih zapisa) koja omogućuje promatranje i bolje razumijevanje akcija djeteta, stila učenja ,a time i osiguranje kvalitetne potpore njegovom razvoju. Dokumentiranje je istraživački proces i sastavni je dio refleksivne prakse, samo refleksije odgojitelja i razvijanja profesionalnih kompetencija odgojitelja.

***Namjena dokumentiranja***

U odgojnom procesu odgojitelj je u aktivnoj ulozi promatrača i procjenitelja razvoja djeteta, njegovih postignuća i kompetencija.

Namjena dokumentiranja je i bolje razumijevanje različitih segmenata odgojno-obrazovnog procesa, a osobito kvalitete okruženja za učenje djece. Dokumentiranjem se bilježe promjene koje se unose u prostorni i materijalni kontekst skupine i vrtića. Oblikovanje prostornog i materijalnog konteksta u funkciji je poticanja cjelokupnog razvoja djeteta. „Dokumentiranje omogućuje osiguravanje specifične potpore procesu odgoja i učenja svakog djeteta posebno, usklađeno s njegovim individualnim i razvojnim mogućnostima, kognitivnim strategijama i drugim posebnostima.“ (prema Nacionalnom kurikulumu) .

Dokumentiranje nam pomaže i u izgradnji partnerstva s roditeljima i doprinosi razvoju roditeljskih kompetencija. Roditelj kroz dokumentiranje bolje razumije razvoj svog djeteta, proces učenja, samostalnosti, socijalne i emocionalne kompetencije, a posebno kompetencije učiti kako učiti.

Dokumentiranje koristimo i u komunikaciji sa širom socijalnom zajednicom kako bi zainteresirani čimbenici bolje razumjeli složene procese koji se zbivaju u vrtićkoj zajednici. Dokumentiranje pridonosi oblikovanju i afirmaciji vrtića.

***Oblici dokumentiranja***

Oblici dokumentiranja su dokumentiranje aktivnosti djece i dokumentiranje aktivnosti odgojitelja.

Dokumentiranje aktivnosti djece sadrži:

* + individualnu dokumentaciju o djeci,
  + slike i crteže djece, pisane uratke djece
  + verbalne izričaje djece
  + izričaje glazbom, pokretom
  + dramske izričaje
  + konstrukcije i drugi trodimenzionalni radovi djece

Samorefleksije djece sadrže:

* + različite individualne i zajedničke uratke
  + prikaze

20.

* + grafičke prezentacije
  + konstrukcije
  + foto i video snimke
  + plakate i panoe

Narativni oblici sadrže:

* + bilješke za odgojitelje i stručne suradnike
  + bilješke za djecu
  + bilješke za roditelje
  + izložbe i prezentacije

Opservacije postignuća djece sadrže:

* + praćenje postignuća i sposobnosti djece
  + anegdotske bilješke
  + foto zapisi
  + dokumentacija o različitim aspektima okruženja
  + bilješke o socijalnim interakcija djece
  + bilješke o stilovima učenja djeteta
  + foto, audio i foto zapisi

1. **VREDNOVANJE ODGOJNO-OBRAZOVNOG PROCESA**

Vrednovanje vršimo unutar ustanove i to od strane odgojitelja i odgojitelja ravnatelja na osnovu timskog planiranja i evaluacije procesa i rezultata.

Načini vrednovanja su: bilježenje, foto i video zapisi

Foto i video snimke temelj su zarefleksivne razgovore kojima se nastoji poboljšati kvaliteta odgojno-obrazovnog rada.

U ovoj pedagoškoj godini težište našeg vrednovanja je područje kurikuluma i odgojno-obrazovnog procesa. To je ključno područje kvalitete rada ustanove za rani odgoj isprepleteno sa svim ostalim područjima kvalitete.

U vrednovanju ćemo koristiti različite tehnike i instrumente, indikatore kvalitete, ovisno o bitnim zadacima, strategiji djelovanja. U ovoj pedagoškoj godini omogućit ćemo djeci da više samo procjenjuju i sudjeluju u donošenju odluka kako bi razvijali socijalne demokratske građanske kompetencije, inicijativu i poduzetnost.

Najvažniji izvori vrednovanja pedagoških i materijalno organizacijskih dijelova rada odgojitelja su:

* propisana pedagoška dokumentacija
* zapisi suradnje s roditeljima
* zapisi sa stručnih usavršavanja
* zapisi sa timskih planiranja
* praćenje i vrednovanje prilagodbenog razdoblja djeteta
* ostali oblici dokumentiranja (video zapisi, foto dokumentiranje)

21.

Kvaliteta se u odgojno-obrazovnoj ustanovi temelji na živoj razmjeni znanja i iskustva svih sudionika odgojno-obrazovnog procesa, te smo usmjereni da je trajno unapređujemo.

Na temelju članka 21. Zakona o predškolskom odgoju i obrazovanju ( NN 10/97 , 107/07 ,94/13 i 57/22 ) i članka 44. Statuta Dječjeg vrtića Dječji san , Upravno vijeće Dječjeg vrtića Dječji san na svojoj 3. sjednici održanoj 30.09.2022. godine je na prijedlog ravnateljice te uz prethodnu raspravu i zaključke na Odgojiteljskom vijeću 26.09.2022. godine donijelo Kurikulum Dječjeg vrtića „ Dječji san „ za pedagošku 2022./2023. godinu .

**KLASA : 601-02/22-03/01**

**UR.BROJ : 238/29-138-01-22-1**

Sveta Nedjelja , 30.09.2022.

Predsjednica Upravnog vijeća Dječjeg vrtića

Kristina Bosak

\_\_\_\_\_\_\_\_\_\_\_\_\_\_\_\_\_\_\_\_\_\_

Ravnateljica Dječjeg vrtića

Sanja Coha

\_\_\_\_\_\_\_\_\_\_\_\_\_\_\_\_\_\_\_\_\_\_

22.